
Namen in cilji

- Omogočiti doživetje integracije in inkluzije preko intenzivnega in ustvarjalnega sodelovanja mladih, ki izvirajo iz različnih socialnih in kulturnih okolij, iz različnih šol, ustanov, preko sodelovanja mladih s posebnimi potrebami, ter mladih iz partnerskih mest Opole (Poljska) in Murska Sobota (Slovenija).
- Prikrajšanim mladostnikom omogočiti, da s profesionalnimi umetniki sodelujejo pri pripravi gledališke produkcije in s tem širijo obzorja svojega znanja in izkušenj.
- Spodbujati osebni razvoj ter ustvarjalno in socialno kompetenco mladih.
- Na podlagi skupne igre z mladimi iz mest Opole in Murska Sobota in gostovanj v obeh partnerskih mestih krepiti skupno evropsko pripadnost.

Vsebina

Če pogledamo iz letala, ne vidimo več vrtne ograje in z zgodovinsko distanco postane tudi zid le še arheološki spomenik pozabljene kulture. Zato akterji "Brez meja!" zavzamejo raznolike prostorske in časovne perspektive, skačejo naprej in nazaj v različne, vedno znova ponavljajoče se dobe človekovega izkustva.

Veliko zgodb se prične kot ta: Posameznik, nekdo, ki je izven vsega, tujec stoji nasproti utrjeni skupnosti in se odloči postati del nje.  Tako se zažene dinamika, ki, kot krogla, ki jo poženemo v skupino že stoječih krogel, sproži nove nepričakovane verižne reakcije in povzroči splošno gibanje.
Skupina se razcepi, v ospredje prideta dve vodji. Si stojita s svojimi tolpami ali plemeni prijateljsko ali sovražno nasproti?
Kako hitro se oblikujejo fanatični privrženci okrog enega lika?
Rivalstvo lahko razrešimo tudi na igriv način: s pomočjo tekmovanja, bitke.
A evforija zmagovalcev razvije moči, ki lahko postanejo tudi nevarne.

Mnogo zgodb človeštva govori o begu. In na tej dolgi poti omaga veliko ljudi. Žene v skupnosti čepe iščejo varnost in zavetje.

A vedno znova se pojavi nov začetek.
Staro lahko preoblikujemo v novo. Kamne iz zidu lahko uporabimo, da najdemo nov prostor za vsakega ali igrivo kakor s kockami sestavimo nove svetove: prostor za prijateljstva v dvoje ali troje - ali pa nove stolpove in zidove, ki se lahko porušijo...

Isabella Kreim


V "Brez meja!" ne gre toliko za meje realnega sveta izven odrskega prostora.
Gre za meje, ki jih mladi gledališčniki prinesejo v vadbeni ali odrski prostor. Gre za korake, ki jih je vsak posameznik v tem delovnem procesu naredil iz svojega majhnega sveta in za odnose, ki jih je vzpostavil s preostalimi 79 gledališčniki na odru. Na koncu vaj in tega razvoja ni več pomembno, kdo stoji poleg koga in s kom pleše. Premagali so mnogo meja, ki so si jih postavili sami.
Sami sprejemajo odločitve o tem, kar naša družba vidi kot prav ali narobe, dobro ali slabo.

Prepričan sem, da bodo ti mladi ljudje zase in posledično tudi za družbo sprejemali pravilne odločitve.

Mladi ustvarjalci sodelujejo na način, ki je brez meja! 

David Williams


